**Modul A – splošna in strokovna gimnazija**

**Tema: Kaj lahko vem?**

**Učni sklop:** *Izkustvo in razum, empirično in racionalno, a priori in a posteriori; Empiristično pojmovanje znanja;*

Temeljno gradivo z aktivnostmi in nalogami:

Palmer, D. (1995), *Ali središče drži?*: 3. poglavje: *Videz ne vara*. Ljubljana: DZS. 90 – 99.

1. Navedi, kako imenujemo spoznavno teoretsko stališče, ki ga v svoji filozofiji zagovarja filozof John Locke.
2. Pojasni, kaj trdi zagovornik empirizma.
3. Interpretiraj filozofsko misel Johna Locka, da je naš *»duh kot nepopisan list papirja – tabula rasa.«*
4. Pojasni, katerega filozofa John Locke kritizira?
5. V nekaj povedih povzemi , s čim je po mnenju racionalistov utemeljena gotovost spoznanja.
6. Razloži , temelno načelo, poznano kot Ockhamovo britev, ki se glasi: *»Brez koristi je opraviti z več (termini), kar lahko opravimo z manj.«*
7. Pojasni, zakaj se Locke v svoji spoznavni teoriji sklicuje na načelo Ockhamove britve; pojasni iz česa po Locku izhaja gotovost našega spoznanja.
8. Analiziraj pomen pojma »*ideja*« pri Locku, Descartesu in Platonu;
9. Razloži kako si, v skladu z Lockovo filozofijo, pridobimo izkustveno spoznanje.
10. Navedi, kaj so enostavne in kaj so sestavljene ideje.
11. Razloži Lockov konceptualizem in pojasni kaj skuša filozof s tem načelom dokazati.
12. Pojasni, katere značilnosti so po Locku odvisne od opazovalca in katere ne.
13. Razmisli in utemelji ali za pridobivanje novih spoznanj sploh potrebujemo razum?
14. Izdelaj tabelo in vanjo razvrsti lastnosti primarnih in sekundarnih kvalitet.
15. Z miselnim eksperimentom določi primarne in sekundarne lastnosti pisala, s katerim si izdelal tabelo.
16. Razmisli in utemelji ali obstaja nekaj, kar lahko spoznamo brez vsakega izkustva?
17. Kako bi ti odgovoril na vprašanje kaj sploh lahko spoznamo.
18. Poišči skupne točke in kritično ovrednoti problem spoznanja in učenja pojmov, kot si ga spoznal pri predmetu psihologije, z Lockovo spoznavno teorijo.